Den 4. januar 2008 kunngjorde Medietilsynet konsesjon for digital fjernsynskringkasting for en ikke-kommersiell «åpen kanal». Det var to søkere til konsesjonen – Kringkasterforeningen (tidligere Foreningen Åpen kanal) og Foreningen Frikanalen. Ved Medietilsynets vedtak 14. mars 2008 ble konsesjonen tildelt Frikanalen. Kringkasterforeningen påklaget avslaget. Den 8. mai 2008 opprettholdt Kultur- og kirkedepartementet Medietilsynets vedtak. Kringkasterforeningen gikk deretter til søksmål mot staten for å kjent vedtaket ugyldig, men fikk ikke medhold i Oslo tingrett eller Borgarting lagmannsrett.